《淘江访林德凤茂才》
明代·徐熥

一榻茅茨倚翠微，暂将生计托渔矶。门当濑水潮常早，路绕方山客到稀。

窗外竹声喧午枕，庭前花片点春衣。与君相见即相别，月落江头未忍归。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。